stanford-oval/wikipedia huggingface dataset:
Zhengtong
Mongolien vankina

Vuonna 1449, 22-vuotiaana, keisari Zhengtong joutui mongolien vangitsemaksi, kun hän Wang Zhenin neuvosta itse johti Tumun taistelua Esen Taishin johtamia mongoleja vastaan ja hävisi taistelun.  Keisarin joutuminen vihollisen vangiksi oli Ming-dynastialle kova isku, ja seurannut kriisi olisi vähällä johtanut dynastian kukistumiseen, mutta sen pelasti huomattava ministeri Yi Qian. Vaikka Zheng­tong oli mongolien vankina, hänestä tuli sekä Tayisung Khan Toghtoa Bukhan (1416–1453) että tämän opettajan Taishi Esenin hyvä ystävä. Jotta Kiinaa kohdannut kriisi saatiin ratkaistuksi, Zheng­tongin nuorempi veli Zhu Qiyu asetettiin samaan aikaan keisariksi nimellä Jingtai. Tämä alensi Zheng­tongin asemaa, mutta hänelle myönnettiin arvonimi "suuri keisari".
Tumun taistelun aiheuttama kriisi vaikutti ratkaisevasti siihen, että vanha ja välillä jo rappeutunut Kiinan muuri rakennettiin Ming-dynastian aikana uudestaan suojaksi mongoleja vastaan.
Kotiaresti ja toinen hallitsijakausi

Keisari Zhengtong vapautettiin jo vuoden kuluttua, vuonna 1450, mutta kun hän palasi Kiinaan, hänen veljensä määräsi hänet välittömästi kotiarestiin, jota kesti melkein seitsemän vuotta. Hän asui tällöin Kielletyn kaupungin eteläisessä palatsissa, eikä keisari Jingtai antanut hänen pitää juuri mitään yhteyttä ulkopuolisiin. Zhengtongin poika, myöhempi keisari Chenghua, menetti kruunun­prinssin arvonsa, joka siirrettiin Jingtain omalle pojalle. Tämäkin toimenpide oli suuri isku Zhengtongia vastaan, mutta uusi kruunun­prinssi kuoli pian sen jälkeen. Surun murtamana keisari Jingtai sairastui, ja Zhengtong päätti syrjäyttää hänet palatsi­vallan­kumouksella, jonka tuloksena hän lopulta pääsi uudestaan keisariksi. Toiselle hallitsija­kaudelleen hän antoi nimen Tianshun, joka merkitsee "taivaalle kuuliaista", ja hän hallitsi vielä seitsemän vuotta.
Elokuun 6. päivänä 1461 keisari Tianshun antoi julistuksen, joka varoitti hänen alamaisiaan siitä, että heidän oli oltava uskollisia kruunulle eikä heidän pitänyt rikkoa lakeja. Viesti oli tarkoitettu etenkin kenraali Cao Qinille, joka oli riitautunut keisarin kanssa annettuaan yhden alaisensa tappaa erään miehen, jota Ming-dynastian virkamiehet aikoivat kuulustella saadakseen tietoa Caon laittomista ulkomaisista kauppatoimista.  Seuraavana päivänä Cao Qin ja hänen mongolialaiset sota­joukkonsa nousivat kapinaan keisari Tianshunia vastaan ja yrittivät syöstä hänet vallasta.  Kuitenkin jo varhain aamulla Ming-dynastian huomattavat mongoli­syntyiset kenraalit Wi Jin ja Wu Cong saivat hankkeen tietoonsa ja tiedottivat asiasta välittömästi. Keisari ja hänen hovinsa ryhtyivät tarpeellisiin varotoimiin ja sulkivat palatsin portit. Samana aamuna pää­kaupungissa seuranneen rynnäkön aikana yleisten töiden ministeri ja keisarillisen kaartin komentaja surmattiin, ja kapinalliset sytyttivät Kielletyn kaupungin portit tuleen. Itäinen ja läntinen portti kuitenkin säilyivät, kun rankkasade sammutti palot. Taistelut kaupungissa kestivät melkein koko päivän. Niiden aikana kolme Cao Qinin veljeä saivat surmansa, ja Qin itse haavoittui molemmista käsi­varsistaan. Kun kapina oli epä­onnistunut, Qin pakeni kotiinsa, ja välttyäkseen teloitukselta hän teki itsemurhan hyppäämällä muurin ympäröimällä pihallaan olleeseen kaivoon.
Keisari Tianshun kuoli 37-vuotiaana vuonna 1464, ja hänet haudattiin Yulingin (裕陵) hauta­kammioon Ming-dynastian hautausmaalle.
Perhe

Isä: keisari Xuande
Äiti: keisarinna Xiao Gong Zhang
Puolisot

Keisarinna Zhuang Rui (孝莊睿皇后), sukunimeltään Qian (錢) (k. 1468), avioitui keisari Zhengtongin kanssa 1442, menetti keisarinnan arvonsa vuonna 1449 samalla kun Zhengtong menetti keisariutensa, mutta sai arvonsa takaisin vuonna 1457; sai poikapuolensa keisari Chenghuan hallitsessa arvonimen Leskikeisarinna Ciyi (慈懿皇太后).
Keisarinna Xiao Su (孝肅皇后), sukunimeltään Zhou (周) (k. 1504), Zhou Nengin (周能) tytär, säilytti Jalosukuisen puolison (貴妃) arvonsa, vuodesta 1487 lähtien leskikeisarinna Sheng Ci Ren Shou (聖慈仁壽皇太后), pojanpoikansa Hongzhin aikana Suuri leskikeisarinna (太皇太后); ei koskaan eläessään käyttänyt keisarinnan arvonimeä, mutta kuoltuaan häntä kunnioitettiin keisarinnana. Prinsessa Chongqingin ja keisari Chenghuan äiti.
Jing Zhuang An Mu Chen (靖莊安穆宸妃), sukunimeltään Wan (萬)
Duan Jing An He Hui (端靖安和惠妃), sukunimeltään Wang (王)
Zhuang Jing An Rong Shu (莊靜安榮淑妃), sukunimeltään Gao (高)
Gong Duan Zhuang Hui De (恭端莊惠德妃), sukunimeltään Wei (韋)
Gong He An Jing Shun (恭和安靜順妃), sukunimeltään Fan (樊) (1414–1470), entered the imperial court in 1427, created a concubine of the Zhengtong Emperor in 1457
Zhuang Xi Duan Su An (莊僖端肅安妃), sukunimeltään Yang (楊)
Zhao Su Jing Duan Xian (昭肅靖端賢妃), sukunimeltään Wang (王)
Zhen Shun Yi Gong Jing (貞順懿恭敬妃), sukunimeltään Liu (劉)
An He Rong Jing Li (安和榮靖麗妃), sukunimeltään Liu (劉)
Duan Zhuang Zhao (端莊昭妃), sukunimeltään Wu (武)
Gong An He (恭安和妃), sukunimeltään Gong (宮)
Zhao Jing Gong (昭靜恭妃), sukunimeltään Liu (劉)
Zhao Shun Li (昭順麗妃), sukunimeltään Zhang (張)
Zhao Yi Xian (昭懿賢妃), sukunimeltään Li (李)
Gong Jing Zhuang (恭靖莊妃), sukunimeltään Zhao (趙)
Gong Xi Cheng (恭僖成妃), sukunimeltään Zhang (張)
Gong Hui He (恭惠和妃), sukunimeltään Liang (梁)
Xi Ke Chong (僖恪充妃), sukunimeltään Yu (余)
Hui He Li (惠和麗妃), sukunimeltään Chen (陳)
Rong Jing Zhen (榮靖貞妃), sukunimeltään Wang (王)
Puolisot > Pojat

| Nro | Nimi | Arvonimi | Syntynyt | Kuollut | Äiti | Puoliso | Lapset | Huomautus |
| --- | --- | --- | --- | --- | --- | --- | --- | --- |
| 1 | Zhu Jianshen 朱見深 | Keisari Chenghua | 9. joulukuuta 1447 | 9. syyskuuta 1487 | Keisarinna Xiao Su | 1. Keisarinna Wu 2. Keisarinna Xiao Zhen Chun 3. Keisarinna Xiao Mu (Chenghua) 4. Keisarinna Xiao Hui 14 jalkavaimoa | 1. nimetön poika 2. Zhu Youji, kruununprinssi Daogong 3. Zhu Youcheng, keisari Hongzhi 4. Zhu Youyuan, Xingin prinssi Xian 5. Zhu Youlun, Qin prinssi Hui 6. Zhu Youbin, Yin prinssi Duan 7. Zhu Youhui, Hengin prinssi Gong 8. Zhu Youyun, Yongin prinssi Jing 9. Zhu Youqi, Shoun prinssi Ding 10. nimetön poika 11. Zhu Youheng, Run prinssi An 12. Zhu Youshun, Jingin prinssi Jian 13. Zhu Youshu, Rongin prinssi Zhuang 14. Zhu Youkai, Shenin prinssi Yi 15. Prinsessa Renhe 16. Prinsessa Yongkang 17. Prinsessa Deqing 18. nimetön tytär 19. Prinsessa Changtai Prinsessa Xianyou |  |
| 2 | Zhu Jianlin 朱見潾 | Den prinssi Zhuang 德莊王 | 7. toukokuuta 1448 | 7. syyskuuta 1517 | Jing Zhuang An Mu Chen |  | Zhu Yourong, Den prinssi Yi | 21. toukokuuta 1452 lähtien Rongin (榮王) prinssi; 30. maaliskuuta 1457 lähtien Den prinssi (德王) |
| 3 | Zhu Jianshi 朱見湜 |  | 2. elokuuta 1449 | 30. elokuuta 1451 | Jing Zhuang An Mu Chen | – | – |  |
| 4 | Zhu Jianchun 朱見淳 | Xun prinssi Dao 許悼王 | 3. huhtikuuta 1450 | 3. tammikuuta 1453 | Duan Jing An He Hui | – | – | Xun prinssi 20. toukokuuta 1452 lähtien |
| 5 | Zhu Jianshu 朱見澍 | Xiun prinssi Huai 秀懷王 | 12. maaliskuuta 1452 | 13. lokakuuta 1472 | Zhuang Jing An Rong Shu | Wang (王氏) (Wang Yun (王昱)) tytär | – | Xiun (秀王) prinssi 30. maaliskuuta 1457 lähtien |
| 6 | Zhu Jianze 朱見澤 | Chongin prinssi Jian 崇簡王 | 2. toukokuuta 1455 | 27. elokuuta 1505 | Keisarinna Xiao Su |  | Zhu Youmi, Chongin prinssi Jing | Chongin (崇王) prinssi vuodesta 1457 |
| 7 | Zhu Jianjun 朱見浚 | Jin prinssi Jian 吉簡王 | 11. heinäkuuta 1456 | 16. elokuuta 1527 | Jing Zhuang An Mu Chen |  | Zhu Youfu, Jin prinssi Dao | Jin (吉王) prinssi 30. maaliskuuta 1466 lähtien |
| 8 | Zhu Jianzhi 朱見治 | Xinin prinssi Mu 忻穆王 | 18. maaliskuuta 1458 | 2. huhtikuuta 1472 | Jing Zhuang An Mu Chen | – | – | Xinin (忻王) prinssi 21. syyskuuta 1466 lähtien |
| 9 | Zhu Jianpei 朱見沛 | Huin prinssi Zhuang 徽莊王 | 2. maaliskuuta 1462 | 13. kesäkuuta 1505 | Gong Duan Zhuang Hui De | – | Zhu Youtai, Huin prinssi Jian | Huin (徽王) prinssi vuodesta 1466 |
Puolisot > Tyttäret

| Nro | Nimi | Syntynyt | Kuollut | Avioitui | Puoliso | Lapset | Äiti | Huomautus |
| --- | --- | --- | --- | --- | --- | --- | --- | --- |
| 1 | Prinsessa Chongqing 重慶公主 | 1446 | 1499 | 1461 | Zhou Jing 周景 | Zhou Xian 周賢 | Keisarinna Xiao Su |  |
| 2 | Prinsessa Jiashan 嘉善公主 |  | 1499 | 1466 | Wang Zeng 王增 |  | Duan Jing An He Hui |  |
| 3 | Prinsessa Chun'an 淳安公主 |  |  | 1466 | Cai Zhen 蔡震 |  | Jing Zhuang An Mu Chen |  |
| 4 | Prinsessa Chongde 崇德公主 |  |  | 1489 | Yang Wei 楊偉 |  | Zhuang Xi Duan Su An |  |
| 5 | Prinsessa Guangde 廣德公主 |  | 1484 | 1472 | Fan Kai 樊凱 |  | Jing Zhuang An Mu Chen | henkilökohtainen nimi Zhu Yanxiang (朱延祥) |
| 6 | Prinsessa Yixing 宜興公主 |  | 1514 | 1473 | Ma Cheng 馬誠 |  | Gong Duan Zhuang Hui De |  |
| 7 | Prinsessa Longqing 隆慶公主 | 1455 | 1479 | 1473 | You Tai 遊泰 |  | Zhuang Jing An Rong Shu |  |
| 8 | Prinsessa Jiaxiang 嘉祥公主 |  | 1483 | 1477 | Huang Yong 黃鏞 |  |  |  |
| 9 | ei nimeä |  |  | – | – | – | Gong Duan Zhuang Hui De | kuoli nuorena |
| 10 | ei nimeä |  |  | – | – | – | Gong He An Jing Shun | kuoli nuorena |
Muistokivi Qufun Yan Huin temppelin jälleen­rakentamisen kunniaksi Zhengtongin hallitsija­kauden kuudentena vuotena (1441)
Käännös suomeksi
Pompeiuksen kuuria

Pompeiuksen kuurian näkyvillä olevat jäänteet Roomassa.
Pompeiuksen kuuria oli Pompeiuksen rakennuttama kuuria, joka sijaitsi Pompeiuksen teatterin yhteydessä, Roomassa. Rooman senaatti kokoontui tilapäisesti Pompeiuksen kuuriassa, sillä edellinen kuuria oli tuhoutunut tulipalossa eikä Julius Caesarin rakennuttama Curia Julia ollut vielä valmistunut. Kun senaatti piti kokoustaan Pompeiuksen kuuriassa, salaliittolaiset murhasivat siellä Caesarin vuonna 44 eaa.
Rakennuksen historiaa ja arkeologiaa

Gnaeus Pompeius Magnus päätti rakennuttaa vuonna 62 eaa. sotasaalisrahoillaan Roomaan teatterirakennuksen sivurakennuksineen. Yksi sivurakennuksista oli kuuria, jonka sisälle hän laitatti patsaansa. Rakennuksen oli määrä korostaa rakennuttajansa mahtia. Teatteri säilyi vuosisatoja, mutta kuuria oli olemassa vain noin vuosikymmenen.
Caesarin murha johti poliittisiin väkivaltaisuuksiin ja sisällissotaan. Sisällissodan voittaja, keisari Augustus poistatti rakennuksesta Pompeiuksen patsaan, minkä jälkeen se sytytettiin tuleen. Jäännösten päälle rakennettiin julkinen käymälä.
Rakennus sijaitsi alueella, jonka nimi on nykyään Largo di Torre Argentina. Ensimmäiset kaivaukset tehtiin diktaattori Benito Mussolinin määräyksestä 1930-luvulla. Rakennelman perustukset on löydetty, mutta nykyään niiden yli kulkee katu ja raitiovaunulinja.
Uusia kaivauksia tehtiin vuonna 2012. Tuolloin ilmoitettiin, että Caesarin kuolinpaikka olisi löydetty. Se olisi merkitty rakennuksen lattiaan ennen sen hävittämistä. Paikkaa suunniteltiin avattavaksi yleisölle vuonna 2013.
Caesarin kuolema, Vincenzo Camuccinin maalaus. Caesar lyyhistyy Pompeiuksen patsaan eteen sen jälkeen, kun salaliittoon kuuluneet senaattorit ovat iskeneet häntä tikareillaan.
Per Andersson (palkkasoturi)

Per Edvin ”Sahara” Andersson (1941 Helsinki – 17. huhtikuuta 2011 Koh Chang, Thaimaa) oli suomalainen palkkasoturi.
Koulukodissa kasvanut ja nyrkkeilyä harrastanut Per Andersson lähti seikkailunhalusta merille 1960-luvun alussa. Hän myöhästyi 1962 laivastaan Rotterdamissa ja joutui työn, asunnon ja rahan puutteessa liittymään Ranskan muukalaislegioonaan.
Andersson palveli legioonassa kuusi vuotta 1962–1968 ja oli välillä legioonan rangaistuskomppaniassakin. Legioonasta karattuaan Andersson oli palkkasoturina Kongossa ja Angolassa. Hän oli vielä kolme vuotta Espanjan muukalaislegioonassa 1972–1975 ja joutui tänä aikana istumaan 11 kuukautta sotilasvankilassa taposta syytettynä. Tämän jälkeen Andersson oli vielä amerikkalaisen palkkasoturijärjestön keikkahommissa sotilaskouluttajana vuoteen 1984 saakka muun muassa Nicaraguassa ja Angolassa.
Sotilasuransa jälkeen Andersson asui Kööpenhaminassa ja oli muun muassa henkivartijana. Palattuaan Suomeen hän sotkeutui mukaan hasiksen salakuljetukseen ja sai siitä pari vankeustuomiota. Vankilasta päästyään Andersson toimi matkailualalla muun muassa ulkomaisten turistien koiravaljakkokuskina sekä hiihto-, pyöräily-, kanootti- ja patikkaretkien vetäjänä.
Eläkkeelle jäätyään Andersson muutti ensin Floridaan ja sitten Thaimaahan. Andersson asui Thaimaassa Koh Changin saarella. Petri Sarjanen on kirjoittanut Anderssonin elämänvaiheista kirjan Sahara - Palkkasoturi Per Andersson (Kustannusosakeyhtiö Revontuli, 1999).
Andersson kuoli 17. huhtikuuta 2011 Koh Changin saarella Thaimaassa.
Humppa United

| Humppa United Eläkeläiset |
| --- | --- | --- |

Studioalbumin tiedot
 Julkaistu: 24. syyskuuta 2008
 Tyylilaji: humppa
 Kesto: 52.00
 Levy-yhtiö: Stupido Records
Listasijoitukset
  Suomen virallinen lista: 9.
Eläkeläisten muut julkaisut
| Humppakonsertto 2007 | Humppa United 2008 | Ukki, mitä oli jenkka? 2009 |
Humppa United on Eläkeläisten studioalbumi, joka julkaistiin 24. syyskuuta 2008.
Albumi nousi Suomen virallisen listan sijalle 9.
Kappaleet

Humppa tanaan – 3.22 (Dead Kennedys – Kill the Poor)
Humppakasanova – 3.48 (Disco Ensemble – Drop Dead Casanova)
Kukkuu-ukot – 3.27 (Turbonegro – Boys from Nowhere)
Humppamuoti – 2.52 (Hanoi Rocks – Fashion)
Äkäinen eläkeläinen – 4.08 (Tom Robinson – Sing If You're Glad to Be Gay)
Humppamissi – 2.00 (The Damned – Hit or Miss)
Puliukko – 2.12 (Sam the Sham & the Pharaohs – Wooly Bully)
Mummo – 3.18 (Smokey Robinson – My Girl)
Humppakeksi – 3.35 (Masters of Reality – Domino)
Vaivaistalossa – 3.35 (Amorphis – House of Sleep)
Humppaholisti – 2.05 (Pixies – Holiday Song)
Humppapuoskari – 2.55 (Apocalyptica – I'm Not Jesus)
Humppatähti – 3.01 (Karl Bartos – 15 Minutes of Fame)
Humppaviikot – 3.19 (Hard-Fi – Living for the Weekend)
Tajuton humppa – 3.52 (XTC – Making Plans for Nigel)
Humppatauti – 3.00 (The Nits – In the Dutch Mountains)
Kokoonpano

Väliaikaisena rumpalina olivat Aku Syrjä ja Tapio Santaharju, (Sakari Liimatainen, rummut ja laulu)
Onni Waris – urut, kitara, viulu, laulu
Martti Waris – basso, laulu
Väliaikaisena: Tapani Vänskä, basso ja laulu
Lassi Kinnunen – haitari, laulu
Petteri Halonen – urut, kitarat, laulu
Kristian Voutilainen – rummut, laulu
Arvostelut

Soundi:
Marcus Aureliuksen pylväs

Marcus Aureliuksen pylväs Piazza Colonnalla. Esikuvana oli Trajanuksen vastaavanlainen muistomerkki.
Pylvääseen hakattu reliefi kuvaa markomanneja ja sarmaatteja vastaan käytyä sotaa 172–175 . Lohkareissa on aukot valon tuomiseksi sisällä kulkevaan portaikkoon.
Sixtus V:n aikana suoritetun restauroinnin muistokirjoitus Marcus Aureliuksen pylvään jalustassa Domenico Fontanan muutostöiden jäljiltä. Alkuperäinen korkokuva ja piirtokirjoitus ovat tuhoutuneet.
Marcus Aureliuksen pylväs (ital. Colonna di Marco Aurelio, Colonna Antonina, lat. Columna Centenaria Divorum Marci et Faustinae) on antiikkinen muistomerkki Roomassa. Monumentti sijaitsee Piazza Colonnalla, joka on nimetty muistopylvään mukaan, kuten koko III kaupunginosakin, Rione Colonna.. Monumenttia vastapäätä kohoaa Palazzo Chigi. Nykyään pylvään jalusta on neljä metriä katutason alapuolella maankohoamisen vuoksi.
Senaatti ja Rooman kansa pystyttivät muistomerkin Marcus Aureliuksen kunniaksi tämän kuoleman jälkeen, ja se valmistui luultavasti 193, koska tuolloin sen rakentamiseen käytetyt lankut annettiin vartija Adrastuksen talon rakentamistarpeiksi.
Monumentin korkeus on sata roomalaista jalkaa (29,77 m), mistä syystä sitä kutsuttiin antiikin aikana nimellä Centenaria. Doorilaistyyliseen kapiteeliin päättyvän pylvään varsi koostuu 26 Lunan marmorista hakatusta ontosta lieriöstä, joiden sisällä on 200 askelmaa ja 56 suorakaiteen muotoista valoaukkoa. Pylvään ulkokuorta kiertää reliefein koristeltu spiraali, joka esittää Marcus Aureliuksen sotaretkiä Tonavalle markomanneja ja sarmaatteja vastaan 172–175. Ulkopuolen korkokuvien tai sisäosien kierreportaikon vuoksi pylvästä kutsuttiin toisinaan kollektiivinimellä Columnae cochlides, mikä tarkoitti kaikkia alueen keisarillisia muistopylväitä, myös Trajanuksen ja Antoninus Piuksen.
Marcus Aureliuksen pylväs säilyi maanjäristyksistä ja tulipaloista huolimatta monia muita antiikin monumentteja paremmin, koska paavit Agapetus II ja Johannes XII uskoivat sen San Silvestro in capiten benediktiiniläisveljien huomaan 900-luvulla . Pylväs restauroitiin paavi Sixtus V:n aikana 1589–1590, jolloin sen huipulle sijoitettiin nykyinen apostoli Paavalia kuvaava patsas keisarin kadonneen muotokuvan paikalle. Samalla Domenico Fontana uudelleenmuotoili pylvään jalustan ja hakkasi sileäksi sen pahoin vahingoittuneen korkokuvan, joka neljällä tahkollaan kuvasi uhritoimituksia, Voitonjumalattaria ja köynnöksiä. Katutason yläpuolisen osan jalustasta hän verhosi Septizoniumista otetuilla marmorilaatoilla. Alkuperäinen omistuskirjoitus oli jo tuolloin hävinnyt, eikä siitä ole yhtään tunnettua muistiinmerkintää. Nykyinen piirtokirjoitus kertoo viimeisimmästä suuresta restauroinnista, ja se kuuluu:
| --- | --- |
SIXTVS V PONT MAX: Sixtus V Pontifex maximus
COLVMNAM HANC: korjasi tämän kierrepylvään,
COCLIDEM IMP: 
ANTONINO DICATAM: keisari Antoninukselle omistetun,
MISERE LACERAM: joka oli pahoin rapistunut,
RVINOSAMQ(UE) PRIMAE: alkuperäiseen asuunsa
FORMAE RESTITVIT: 
A. MDLXXXIX PONT IV: Herran vuonna 1589, 4. vuotenaan paavina
Aiheesta muualla

Kuvia tai muita tiedostoja aiheesta Marcus Aureliuksen pylväs Wikimedia Commonsissa
Samuel Ball Platner: A Topographical Dictionary of Ancient Rome (1929): Columna M. Aurelii Antonini(englanniksi)
Forum suarium

| Forum suarium |
| --- | --- |
Valtio:  Italia
Paikkakunta:  Rooma, Latium
Historia
Tyyppi:  forum
Kulttuuri:  antiikki
Valtakunta:  Rooman valtakunta
Alue:  Latium, Regio I Latium et Campania, Italia
Kaupunki:  Rooma
Forum suarium (lat., ”Sikatori”) oli forum antiikin Rooman kaupungissa Italiassa. Se oli nimensä mukaisesti kaupungin sikamarkkinoiden paikka. Forum sijaitsi Campus Martiuksen pohjoisosassa.
Forum suarium oli olemassa keisariajalla. Se mainitaan kahdessa piirtokirjoituksessa noin vuodelta 200 sekä myöhemmissä asiakirjoissa. Forum sijaitsi Campus Martiuksen pohjoisosassa lähellä cohortes urbanaen parakkeja, ja sijoitetaan nykyisen Via di Propagandan tienoille. Sen hallinnoinnista vastasi prefekti tai joku hänen alaisistaan.
Rapperswil-Jona Lakers

| Rapperswil-Jona Lakers |
| --- | --- |

Perustettu:  1945
Kaupunki:   Rapperswil-Jona
Kotiareena:  St.Galler Kantonalbank Arena
– kapasiteetti:  6 100
Sarjataso:  National League
Värit:                
Toimitusjohtaja:   Janick Steinmann
Puheenjohtaja:   Guido Brühwiler
Päävalmentaja:   Johan Lundskog
Infobox OKVirheellinen NIMI-arvo: 
Rapperswil-Jona Lakers (entinen SC Rapperswil-Jona) on sveitsiläinen jääkiekkoseura, joka on perustettu vuonna 1945. Se pelaa Sveitsin korkeimmalla sarjatasolla National League:ssa.
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 60 |  | Melvin Nyffeler | L | 2026 | Volketswil, Sveitsi |  |
| 74 |  | Ivars Punnenovs | L | 2026+1 | Riika, Latvia |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Emil Djuse (A) | L | 2025 | Östersund, Ruotsi |  |
| 4 |  | Jacob Larsson | R | 2026 | Ljungby, Ruotsi |  |
| 7 |  | Luca Capaul | L | 2026 | Uznach, Sveitsi |  |
| 9 |  | Mika Henauer | L | 2026 | Zürich, Sveitsi |  |
| 11 |  | Fabian Maier | L | 2027 |  |  |
| 14 |  | Colin Gerber | L | 2025 |  |  |
| 17 |  | Igor Jelovac (A) | L | 2028 | Villars-sur-Ollon, Sveitsi |  |
| 27 |  | Bobby Nardella | L | 2025 | Rosemont, Illinois, Yhdysvallat |  |
| 52 |  | Philip Holm | L | 2025 | Tukholma, Ruotsi |  |
| 64 |  | Benjamin Quinn | R | 2027 | Toronto, Ontario, Kanada |  |
| 81 |  | Inaki Baragano | R | 2025 | Lausanne, Sveitsi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 8 |  | Mats Alge | L | VLH | 2025 | Uznach, Sveitsi |
| 13 |  | Janis Embacher | R | KH / OLH | 2028 |  |
| 16 |  | Tanner Fritz | R | KH | 2026 | Grande Prairie, Alberta, Kanada |
| 18 |  | Jeremy Wick | R | OLH / P | 2025 | Grand Valley, Ontario, Kanada |
| 23 |  | Nico Dünner (C) | L | KH / OLH | 2027 | Emmenbrücke, Sveitsi |
| 28 |  | Yannick-Lennart Albrecht | L | KH / VLH | 2026 | Visp, Sveitsi |
| 33 |  | Valentin Hofer | R | OLH | 2027 |  |
| 40 |  | Jonas Taibel | L | KH / VLH | 2026 | Feldkirch, Itävalta |
| 47 |  | Jan Hornecker | L | VLH | 2027 | Grüt, Sveitsi |
| 49 |  | Victor Rask | L | KH / VLH | 2027 | Leksand, Ruotsi |
| 71 |  | Nicklas Jensen | L | LH | 2027 | Herning, Tanska |
| 72 |  | Gian-Marco Wetter | L | KH / VLH | 2027 | Appenzell, Sveitsi |
| 88 |  | Malte Strömwall | R | OLH | 2026 | Luulaja, Ruotsi |
| 89 |  | Dominic Lammer | L | LH | 2026 | Zürich, Sveitsi |
| 94 |  | Sandro Zangger | R | LH | 2027 | Jona, Sveitsi |
| 95 |  | Tyler Moy (A) | R | KH / OLH | 2026 | La Jolla, Kalifornia, Yhdysvallat |
Joukkue kaudella 2024–2025 > Valmennus & Joukkueenjohto

Päävalmentaja: Johan Lundskog
Apuvalmentaja: Fabian Gunnarsson
Apuvalmentaja: Pekka Kangasalusta
Maalivahtivalmentaja: Jaakko Valkama
Fysiikkavalmentaja: Thomas Weber
Huoltopäällikkö: Andi Vogt
Puheenjohtaja: Guido Brühwiler
Varapuheenjohtaja: Konrad Müller
Jääkiekkotoiminnanjohtaja: Markus Bütler
Toimitusjohtaja: Janick Steinmann
Pelaajakehitysjohtaja: Sven Berger
Joukkueenjohtaja: Benno Lehmann
Lähde: EliteProspects
Menestys Sveitsin pääsarjassa

| Kausi | Sijoitus runkosarjassa | Menestys pudotuspeleissä |
| --- | --- | --- |
| 1994/1995 | 9. | ei mukana |
| 1995/1996 | 3. | hävisi puolivälierissä |
| 1996/1997 | 7. | hävisi puolivälierissä |
| 1997/1998 | 8. | hävisi puolivälierissä |
| 1998/1999 | 8. | hävisi puolivälierissä |
| 1999/2000 | 9. | ei mukana |
| 2000/2001 | 7. | hävisi puolivälierissä |
| 2001/2002 | 11. | ei mukana |
| 2002/2003 | 8. | hävisi puolivälierissä |
| 2003/2004 | 10. | ei mukana |
| 2004/2005 | 7. | hävisi puolivälierissä |
| 2005/2006 | 4. | hävisi välierissä |
| 2006/2007 | 6. | hävisi puolivälierissä |
| 2007/2008 | 7. | hävisi puolivälierissä |
| 2008/2009 | 10. | ei mukana |
| 2009/2010 | 10. | ei mukana |
| 2010/2011 | 11. | ei mukana |
| 2011/2012 | 12. | ei mukana |
| 2012/2013 | 11. | ei mukana |
| 2013/2014 | 12. | ei mukana |
| 2014/2015 | 12. | ei mukana |
Seurassa pelanneet suomalaiset

Janne Niinimaa
Mikko Eloranta
Tom Koivisto
Kari Martikainen
Mikko Peltola
Jarno Peltonen
Niki Sirén
Marko Tuulola
Jarkko Varvio
Pekka Rautakallio
Seuraa valmentaneet suomalaiset

Kari Eloranta [vanhentunut linkki]
Raimo Summanen
Pekka Rautakallio
Aiheesta muualla

Joukkueen kotisivu
Forum piscarium

| Forum piscarium |
| --- | --- |
Valtio:  Italia
Paikkakunta:  Rooma, Latium
Historia
Tyyppi:  forum
Kulttuuri:  antiikki
Valtakunta:  Rooman valtakunta
Alue:  Latium, Regio I Latium et Campania, Italia
Kaupunki:  Rooma
Forum piscarium (myös Forum piscatorium; lat., ”Kalatori”) oli forum antiikin Rooman kaupungissa Italiassa. Se oli nimensä mukaisesti kaupungin kalamarkkinoiden paikka, ja sijaitsi Forum Romanumin pohjoispuolella Sacra vian ja Argiletumin välissä.
Forum piscarium oli olemassa tasavallan ajalla. Se paloi vuonna 210 eaa. ja rakennettiin uudelleen seuraavana vuonna. Vuonna 179 eaa. siitä tehtiin osa Fulvius Nobiliorin samalle alueelle rakennuttamaa Macellumia. Myöhemmin paikalle rakennettiin keisariforumeita.